text: Uheld på motorvej spærrer vognbaner
  11 december 2014 kl. 15.03
  Et uheld på Esbjerg motorvejen ved Holsted i vestlig retning betyder, at begge vognbaner er spærret. Politi og redning er på stedet, meddeler Syd- og Sønderjyllands Politi.
  - Vi ved endnu ikke, om der er kvæstede på ulykkesstedet, og hvor slemt det står til, siger vagtchefen hos Syd- og Sønderjyllands Politi til TV SYD.
  - Hvad jeg kan sige er, at vi først lukkede et vognspor, men af sikkerhedsmæssige årsager har vi lukket et til, siger han.
  Trafikken ledes af ved afkørsel 70.
  Opdateres...
  Begge spor på Esbjerg motorvejen E20 er netop lukket pga færdselsuheldet. Der arbejdes på stedet. #politidk
  
  